Diari Oficial de la Generalitat Valenciana


Sumari del DOGV 9563, del 28-03-2023 (2023/3212)

Extracte de la Resolució de 22 de març de 2023, del Vicerectorat de Formació Permanent, Transformació Docent i Ocupació de la Universitat de València, per la qual es convoquen i s'aproven les bases reguladores de les ajudes per a realització de pràctiques internacionals d'emprenedoria per a estudiants de grau i postgrau, en el marc de la novena edició de l'actuació «University Júnior International Entrepreneurs (UJIE)».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9563

Data del DOGV
:   28-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3212


Data del document
:   22-03-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 22 de març de 2023, del Vicerectorat de Formació Permanent, Transformació Docent i Ocupació de la Universitat de València, per la qual es convoquen i s'aproven les bases reguladores de les ajudes per a realització de pràctiques internacionals d'emprenedoria per a estudiants de grau i postgrau, en el marc de la novena edició de l'actuació «University Júnior International Entrepreneurs (UJIE)». [2023/3212]  
  
  
BDNS (identif.): 683745.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/683745)  
  
Primer. Persones beneficiàries  
Estudiantat matriculat en centres propis la Universitat de València en el curs acadèmic 2022-2023, en estudis oficials de grau, màster o doctorat, en el cas que les pràctiques es realitzen des de la data de publicació de la resolució de la concessió definitiva de l'ajuda i la formalització de l'acord de pràctiques i fins al 30 de setembre de 2023.  
  
Estudiantat matriculat en centres propis de la Universitat de València en el curs acadèmic 2023-2024, en estudis oficials de grau, màster o doctorat, en el cas que les pràctiques es realitzen des de l'1 d'octubre i fins al 23 de desembre de 2023, sempre que abans s'haja formalitzat l'acord de pràctiques.  
  
Segon. Objecte  
Convoca les ajudes per a la realització de pràctiques internacionals en emprenedoria en el marc de la IX edició de l'actuació University Júnior International Entrepreneurs (UJIE). Aquesta actuació és una iniciativa consolidada en el context universitari emmarcada dins del programa Llamp 5UCV Campus de l'Emprenedoria Innovadora i Sostenible, promogut i finançat per la Conselleria d'Economia Sostenible, Sectors Productius, Comerç i Treball de la Generalitat Valenciana i en el qual participen les cinc universitats públiques valencianes.  
  
  
Tercer. Bases reguladores  
La convocatòria està publicada en la url:  
https://links.uv.es/uvempren/UJIE\_2023  
  
Quarta. Quantia  
La Universitat de València aportarà, per al finançament de les ajudes d'aquesta actuació, una dotació global màxima de 25.000 €, finançats per la Conselleria d'Economia Sostenible, Sectors Productius, Comerç i Treball, a través de la línia nominativa S7864000 Llamp 5UCV\_Campus de l'Emprenedoria Innovadora i Sostenible. Aquestes ajudes es finançaran amb càrrec a la classificació orgànica 3566924418 i específica 20673228 del pressupost per a l'exercici 2023 de la Universitat de València.  
  
Cinqué. Termini de presentació de sol·licituds  
El termini de presentació de sol·licituds s'iniciarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana i finalitzarà un mes després.  
  
València, 22 de març de 2023. La rectora, (p. d. DOGV 30.05.2022), la vicerrectora de Formació Permanent, Transformació Docent i Ocupació: Ángeles Solanes Corella.